	Анана го бе предупредила, че това може и да не се окаже най-дългото му пътуване, което някога е предприемал, но със сигурност ще бъде най-болезненото. И по тази причина ще му се стори безкрайно. После беше описала в най-големи подробности какво щеше да им се случи и какво трябваше да направят. Беше я изслушал и онова, което чу, ни най-малко не му хареса. Оказа се обаче, че въображението му просто е било безсилно да предугади реалността.